OBEC BREZOVIČKA, Brezovička 8, 082 74

## Z á p i s n i c a

Z 35. zasadnutia Obecného zastupiteľstva v Brezovičke konaného dňa 14.8.2014 o 18.00 hod v kancelárii OcÚ.

Prítomní: podľa prezenčnej listiny.

Zasadnutie otvorila a viedla starostka obce Ing. Alena Kudová. Privítala prítomných a poznamenala, že Obecné zastupiteľstvo bolo zvolané v súlade s ustanovením § 12, ods. 1 zákona SNR č. 369/1990 Zb. o obecnom zriadení v znení zmien a doplnkov. Ďalej konštatovala, že zasadnutia OZ sa zúčastňujú 4 poslanci , čím je OZ uznášania schopné.

Overovateľmi zápisnice sú p. A. Polomský a p. R. Švec.

**Program:**

1. Otvorenie, určenie overovateľov zápisnice, kontrola plnenia uznesení
2. Aktuálne plnenie rozpočtu a úprava
3. Rozsah výkonu funkcie starostu obce pre volebné obdobie 2014-2018 (podľa Z.č. 369/1990, §11 ods.4 písm.i)
4. Stanovenie počtu poslancov pre volebné obdobie 2014-2018
5. Návrh VZN o trhovom mieste
6. Rôzne (informácie o futbalových oslavách, informácie o rekonštrukcii kuchyne MŠ)
7. Diskusia
8. Záver

**K bodu 2 –** Aktuálne plnenie rozpočtu a úprava

Poslancom bolo doručené aktuálne plnenie rozpočtu, ku ktorému pracovníčka pripravila aj úpravu. K plneniu rozpočtu starostka obce prečítala stanovisko hlavného kontrolóra. Následne bola úprava rozpočtu jednohlasne schválená.

**K bodu 3 –** Rozsah výkonu funkcie starostu obce pre volebné obdobie 2014-2018

Podľa z.č.369/1990 §11 ods.4 písm.i , je potrebné aby obecné zastupiteľstvo schválilo rozsah výkonu funkcie starostu. Návrh na plný úväzok bol jednohlasne schválený.

**K bodu 4 –** Stanovenie počtu poslancov pre volebné obdobie 2014-2018

Pre ďalšie volebné obdobie poslanci jednohlasne schválili počet poslancov 5.

**K bodu 5 –** Návrh VZN o trhovom mieste

Starostka poslancom vysvetlila, že je potrebné prijať VZN o trhovom poriadku v obci, keďže je povinnosťou obcí hlásiť na finančnú správu SR každého podnikateľa, ktorý v obci predáva tovar. Ku VZN bola len námietka, aby sa trhové miesto označilo na parkovisko pred obecným úradom. Táto úprava bude zapracovaná do VZN.

**K bodu 6 -** Rôzne

Starostka informovala o sfunkčnenom virtuálnom cintoríne na webovej stránke obce a tiež informovala o nájomných zmluvách a výbere poplatkov za hrobové miesta.

Starostka informovala o plánovanej odstávke EE počas prvých týždňov mesiaca september z dôvodu rekonštrukcie siete VN, NN a výstavby trafostanice pri potravinách Figurová.

Starostka informovala o futbalových oslavách. A. Polomský podotkol, že je potrebné uchovať podklady, aby sa vedeli zabezpečiť oslavy aj pre budúcnosť.

Starostka informovala o rekonštrukcii kuchyne MŠ. Zníženie stropu, murárske práce a vodoinštalatérske práce sú urobené. Je potrebné počkať na kuchynskú linku, okno a dvere.

Starostka prečítala žiadosť o odpustenie dane pre p. Mareka Micháleka. Vzhľadom k tomu, že dom užíva, ale nie je skolaudovaný mali poslanci so schválením problém. Pri konečnom hlasovaní sa poslanci na schválení nedohodli. A. Polomský a R. Švec sa hlasovania zdržali, V. Ščavnický bol proti a A. Kupčík bol za schválenie odpustenia určitej časti poplatku. Obecný úrad im počas požiaru zabezpečil kontajner na odpad. Poslanci konštatovali, že v obci bolo viac prípadov požiarov alebo povodní a nikto nepožiadal o úľavu. Pomohlo sa ako sa vedelo.

**K bodu 7 –**Diskusia

Diskusia bola vrámci bodu Rôzne.

**K bodu 8** – Záver

Starostka sa poďakovala poslancom a pracovníčke OcÚ za účasť a stretnutie ukončila.

Zapisovateľka:

Overovatelia: Starostka: